**Т Е Х Н И Ч Е С К О З А Д А Н И Е**

*За изработване на проект за подробен устройствен план /ПУП/ - план за застрояване /ПЗ/ на ПИ с идентификатор 61710.609.4461 в м. „Арменски лозя”, землище гр. Разград, община Разград*

1. **Цел на проекта**

Настоящото задание за проектиране е изготвено съгласно чл.125 от ЗУТ.

С изработването на подробния устройствен план да се промени трайното предназначение на поземления имот за неземеделски нужди с отреждане „За жилищни функции” с цел изграждане на еднофамилна жилищна сграда.

1. **Изходни данни**
* Нот. Акт № 85 от 23.06.2023 г.
* Скица №15-1233926 от 20.11.2023г. на ПИ с идентификатор 61710.609.4461, издадена от СГКК - гр. Разград
* Удостоверение за факти и обстоятелства по териториално и селищно устройство № УТ-9 от 23.01.2024г., издадено от Община Разград
* Копие -извадка от проект за Общ устройствен план /ОУП/ на Община Разград от 23.01.2024г.
1. **Съществуващо положение**

Поземленият имот с идентификатор 61710.609.4461 в м. „Арменски лозя”, землище гр. Разград, община Разград /ЕКАТТЕ 61710, категория на населеното място 2/, собственост на възложителя Е. Г. К., е земеделска земя IV категория с начин на трайно ползване „лозе”. Площта на имота е 800 кв.м. с граници определени по съществуващи имотни такива съгласно Скица №15-1233926/20.11.2023г. от СГКК - гр. Разград. В имота няма съществуващи постройки.

1. **Общи изисквания**

Да се промени трайното предназначение на поземления имот за неземеделски нужди с отреждане „За жилищни функции” с цел изграждане на еднофамилна жилищна сграда. С проекта да бъдат постигнати устройствени показатели, които са допустими съгласно нормативно определените в Наредба № 7 за правила и нормативи за устройство на отделните видове територии и устройствени зони.

**5. Съдържание на проекта:**

- Опорно-сравнителен план

- План за застрояване

 Проектът да се изработи в съответствие с разпоредбите на Закона за устройство на територията, Наредба № 8 за обема и съдържанието на устройствените схеми и планове и ЗКИР.

1. **Окомплектоване и предаване на проектната документация**

Графичната част на проектната документация да се изработи в М 1:500. Цялата документация се предава в три екземпляра, окомплектовани с всички части.

Съставил:……………..………………………

/Е. Г. К./